О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 489
Взето с Протокол № 26 от заседание на Общински съвет гр. Чепеларе, проведено на 25.09.2009 година

ОТНОСНО: Предложение за формиране на маломерни самостоятелни паралелки и осигуряване на допълнителни средства за обезпечаване на учебния процес в ОУ “Цар Симеон І” – с. Павелско извън определените по единни разходни стандарти за съответната дейност

Общински съвет – Чепеларе, като изслуша предложението на Директора на ОУ „Цар Симеон І” – с. Павелско, Постоянната комисия по бюджет, финанси, икономика и стопански дейности и след станалите разисквания на основание чл. 20, ал. 1, чл.21, ал.1, т. 23 от ЗМСМА, във връзка с чл.17, ал.1, т.3 от същия закон, чл.41 от ЗНП, чл.11 и чл.11а от Наредба №7 от 29.12.2000год.

Р   Е   Ш   И:

1. От общинския бюджет да бъдат осигурени 124 558 лв. допълнителни средства на ОУ „Цар Симеон I” – с. Павелско за формиране на самостоятелни маломерни паралелки през учебната 2009/2010 г. извън определените по единни разходни стандарти за съответната дейност, изчислени по реда на чл. 11, ал.2 от Наредба №7 от 29.12.2000 г. за определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена, както следва: 

· За I клас (недостигащи 12 ученици): 18 228 лв.;

· За II клас (недостигащи 9 ученици): 13 671 лв.;

· За III клас (недостигащи 10 ученици): 15 190 лв.;

· За IV клас (недостигащи 6 ученици): 9 114 лв.;

· За V клас (недостигащи 9 ученици): 13 671 лв.;

· За VI клас (недостигащи 12 ученици): 18 228 лв.;

· За VII клас (недостигащи 10 ученици): 15 190 лв.;

· За VIII клас (недостигащи 14 ученици): 21 266 лв.

До края на календарната 2009 г. на ОУ „Цар Симеон I” – с. Павелско да бъдат осигурени от собствени приходи средствата в размер на 41 520 лв., пропорционално изчислени за периода 01.09.2009 г. – 31.12.2009 г. от горепосочената сума 124 588 лв.

2. Предлага на министъра на образованието, младежта и науката да разреши в ОУ „Цар Симеон I” – с. Павелско формирането на 7 самостоятелни паралелки с по-малко от 10 ученици както следва:

· I клас – 4 ученици;

· II клас – 7 ученици;

· III клас – 6 ученици;

· V клас – 9 ученици;

· VI клас – 6 ученици;

· VII клас – 8 ученици.

· VIІІ клас – 4 ученици.

3. Утвърждава една маломерна самостоятелна паралелка в ОУ „Цар Симеон I” – с. Павелско:

· ІV клас – 10 ученици.

-Общ брой на общинските съветници: 13

-Гласували: 9
“ЗА” 9
“ПРОТИВ” 0

“ВЪЗДЪРЖАЛ СЕ” 0

